b'\n_START_ARTICLE_\nAston Martin\n_START_PARAGRAPH_\nAston Martin je britansko podjetje, ki izdeluje luksuzne \xc5\xa1portne avtomobile. Vsi modeli so izdelani ro\xc4\x8dno, temu pa je primerna tudi njihova visoka cena. Stranka lahko naro\xc4\x8di avto po meri. Izbira lahko med ve\xc4\x8d razli\xc4\x8dnimi materiali; vrste usnja, lesa, tkanin,... Avtomobili te znamke so na cestah precej redki, poznamo pa jih predvsem iz t. i. Bondovih filmov._NEWLINE_Za\xc4\x8detki podjetja segajo v leto 1913 (takrat se je podjetje \xc5\xa1e imenovalo Bamford and Martin Limited), dve leti pozneje pa je bil registriran prvi avtomobil te znamke. Leta 1922 se Aston Martin prvi\xc4\x8d pojavi na dikri za Veliko nagrado Francije, leta 1928 pa \xc5\xa1e na 24-urni dirki Le Mans. Do leta 1951 so ti avtomobili tehni\xc4\x8dno napredovali do te mere, da so v Le Mansu v 3-litrskem razredu zasedli prva tri mesta. Od leta 1994 je ve\xc4\x8dinski lastnik Aston Martina ameri\xc5\xa1ko podjetje Ford.'